३१ बर्से भोलेबाबा उर्फ रामबहादुर विवाहित भए पनि सन्तान छैनन्। पत्नी समीक्षालाई भोलेबाबाको जटामा बग्ने गंगा घोषणा गरेका उनले आफ्नो परिवारका सदस्यलाई समेत युवतीको उपचार गरेका बेला आउन नदिने गरेको खुलेको छ। उनले जहिले पनि २÷३ जना युवतीलाई अंगालो हालेर झारफुक गर्ने, महिलालाई बोक्सी लाग्यो भनेर आँगनमा सुताएर उनको संवेदनशील अंग छुने, चलाउने, हातले छाती थिचथाच गर्ने, कम्मरमुनिका भागमा लात्तले हान्ने गरेका भिडियोहरू पनि सार्वजनिक भएका छन्।
